DIVINA-COMEDIA-TA-WEB	En enténer aquerò, hi coma es qu’amien quauquarren en cap e non se’n saben, mès ac sospechen per çò des gèsti des auti; que sagen d’endonvià’c damb era ajuda dera man, que cèrque e trape, e hè eth mestièr que non ei possible encomanar-li ara vista: estenent es dits dera man dreta, sonque trapè sies des letres qu’er Angel des claus auie escultat en mèn front; e en veir çò que jo hèja, arric eth mèn Mèstre.